Flintas (Apalačikola)
Flintas (angl. Flint River 'titnago upė') – upė Jungtinėse Amerikos Valstijose, Džordžijoje; Apalačikolos kairioji ištaka. Prasideda Atlantos priemiestyje Ist Pointe. Teka į pietus vakarine, kaimiška Džordžijos valstijos dalimi. Įteka į Seminolų tvenkinį netoli Čatahūčio miesto, šalia Floridos ribos. Kartu su Čatahūčio upe sudaro Apalačikolą. Didžiausias intakas – Kinčafuni (dešinysis). Aukščiau Olbanio užtvenkta (sudarytas Blakshiro tvenkinys). Upės slėnis saugomas Sprevel Blafo parke. Pagrindiniai miestai prie Flinto: Forest Parkas, Riverdeilas, Montezuma, Olbanis, Beinbridžas.